text: 1935-ci ilin sentyabrında İtaliya ilə müharibənin qaçılmaz olduğu aydınlaşdıqda, Efiopiya Millətlər Liqasından (təşkilatın Nizamnaməsinin 15-ci maddəsinə uyğun olaraq) müharibənin başlanmasının qarşısını almaq üçün təcili tədbirlər görməyi xahiş etdi. Nəticədə, Millətlər Liqası İtaliya və Efiopiya arasındakı münaqişənin diplomatik yollarla həlli imkanlarını nəzərdən keçirmək vəzifəsi daşıyan "beş dövlətin komitəsi" yaratmaq qərarına gəldi. Görülən tədbirlər təhlükənin qarşısını ala bilmədiyindən imperator Hayle Selassie 1935-ci ilin sentyabrında ümumi səfərbərlik elan etdi. 500 minə yaxın insanı səfərbər edildi.